మేడికొండూరు మండలం

మేడికొండూరుమండలం, ఆంధ్రప్రదేశ్ రాష్ట్రం గుంటూరు జిల్లాలోని మండలం. ఈ జిల్లాలోని 18 మండలాల్లో ఇది ఒకటి. ఈ మండలం గుంటూరు రెవెన్యూ డివిజను పరిపాలనలో ఉంది. జిల్లా పునర్వ్యవస్థీకరణకు ముందు 19 మండలాలు ఉండేవి. 2022లో జిల్లాల పునర్వ్యవస్థీకరణ తరువాత 10 మండలాలు మాత్రమే మిగిలాయి. మండల కేంద్ర కార్యాలయం మెడికొండూరులో ఉంది. ఇది జిల్లా ప్రధాన కార్యాలయానికి 20 కిలోమీటర్ల దూరంలో ఉంది. ఇది సమీప పట్టణమైన సత్తెనపల్లి నుండి 16 కి. మీ. దూరంలో ఉంది. ఇక్కడి ప్రముఖులలో క్రికెట్ క్రీడాకారుడు ఎం.ఎస్.కె. ప్రసాద్ ఒకడు. 

 మండల గణాంకాలు 
2001 భారత జనాభా లెక్కలు ప్రకారం మండల పరిధిలోని మొత్తం జనాభా 56,090 మందికాగా, అందులో పురుషులు 28,610, స్త్రీలు 27,480. ప్రతి 1000 మంది పురుషులకు 976 మంది మహిళలు ఉన్నారు. 0-6 సంవత్సరాల వయస్సు గల పిల్లలు 6912 మంది ఉన్నారు. ఇక్కడ అక్షరాస్యత మొత్తం 59.04 శాతం. 

 మండలం లోని గ్రామాలు 
2011 జనాభా లెక్కల ప్రకారం మండలంలో 12 గ్రామాలు ఉన్నాయి. మేడికొండూరు సమీప గ్రామాలలో విసదల 2 కి.మీ, డోకిపర్రు 3 కి.మీ, మందపాడు 6 కి.మీ, సిరిపురం 7 కి.మీ, ఫిరంగిపురం 7 కి.మీ. ఉన్నాయి.

 రెవెన్యూ గ్రామాలు 
 కొర్రపాడు
 పాలడుగు
 సిరిపురం
 వరగాని
 మందపాడు
 వెలవర్తిపాడు
 పొట్లపాడు
 మంగళగిరిపాడు 
 మేడికొండూరు
 డోకిపర్రు
 విశదల
 పేరేచర్ల

 రెవెన్యూయేతర గ్రామాలు 
 గుండ్లపాలెం
 జంగంగుంట్లపాలెం

 పరిపాలన 
ఈ మండలం ఒక తహశీల్దార్ నియంత్రణలో ఉంది. మేడికొండూరు మండలం అనేది తాడికొండ శాసనసభ నియోజకవర్గం క్రింద ఉన్న 5 మండలాలలో ఒకటి.

 ఇవి కూడా చూడండి 

 ఆంధ్రప్రదేశ్ మండలాలు
 గుంటూరు జిల్లా గ్రామాల జాబితా

 మూలాలు 

వర్గం:గుంటూరు జిల్లా